පසුගිය ජනාධිපතිවරණයේ පොදු අපේක්ෂකයා වූ ජනාධිපති මෛත්‍රීපාල සිරිසේන සහ එවකට විපක්ෂ නායක වූ රනිල් වික්‍රමසිංහ අතර රහස් ගිවිසුමක් ඇති බවට ප්‍රකාශ කිරීම ඇතුළු චෝදනා 03ක් යටතේ නීතිපතිවරයා හිටපු මන්ත්‍රීවරයාට එරෙහිව මෙම නඩුව ගොනු කර තිබෙනවා. 2014  වසරේ දෙසැම්බර් මස දිනකදී කොළඹ ප්‍රවෘත්ති සාකච්ජාවක් පවත්වමින් ව්‍යාජ ලේඛන ඉදිරිපත් කර තිස්ස අත්තනායක හිටපු මන්ත්‍රීවරයා මෙම හෙලිදරව්ව සිදු කර තිබුණා.කෙසේ වෙතත් මෙම නඩුව අද කැදවූ අවස්ථාවේදී එහි පළමු සහ දෙවන සාක්ෂිකරුවන් වන අග්‍රාමාත්‍යවරයා සහ ජනාධිපතිවරයා වෙනුවෙන්  පෙනී සිටි ජනාධිපති නීතිඥවරයා කියා සිටියේ රාජකාරිමය අවශ්‍යතාවයන් මත තම සේවාදායකයන්ට අද දිනයේ අධිකරණයට පැමිණිය නොහැකි බවයි.